12.5.2014 Jurnalul Oficial al Uniunii Europene L 137/9 DECIZIA 2014/265/PESC A CONSILIULUI din 12 mai 2014 de modificare a Deciziei 2014/145/PESC privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 17 martie 2014, Consiliul a adoptat Decizia 2014/145/PESC (). (2) Având în vedere gravitatea situației din Ucraina, restricțiile la intrare și îngheţarea de fonduri şi resurse economice ar trebui să se aplice persoanelor fizice care sunt responsabile, sprijină în mod activ sau pun în aplicare acţiuni sau politici care subminează sau amenință integritatea teritorială, suveranitatea şi independența Ucrainei sau stabi- litatea ori securitatea în Ucraina sau care obstrucționează activitatea organizațiilor internaţionale în Ucraina, precum şi persoanelor fizice sau juridice, entităților sau organismelor asociate acestora sau persoanelor juridice, entităților sau organismelor din Crimeea ori Sevastopol a căror proprietate a fost transferată cu încălcarea drep- tului ucrainean sau persoanelor juridice, entităților sau organismelor care au beneficiat de un asemenea transfer. Prin beneficiari ai transferului de proprietate se înțelege persoane juridice, entități sau organisme care au devenit proprietari ai activelor transferate cu încălcarea dreptului ucrainean în urma anexării Crimeei și Sevastopolului. (3) În plus, Consiliul consideră că ar trebui adăugate și alte persoane şi entități pe lista persoanelor, entităților și orga- nismelor care fac obiectul măsurilor restrictive, prevăzută în anexa la Decizia 2014/145/PESC. (4) Sunt necesare acţiuni suplimentare din partea Uniunii pentru punerea în aplicare a anumitor măsuri. (5)  Prin urmare, Decizia 2014/145/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2014/145/PESC se modifică după cum urmează: 1. Articolul 1 alineatul (1) se înlocuieşte cu următorul text: „(1)  Statele membre iau măsurile necesare pentru a împiedica intrarea pe teritoriul lor sau tranzitarea acestuia de către persoanele fizice care sunt responsabile, sprijină în mod activ sau pun în aplicare acţiuni sau politici care submi- nează sau amenință integritatea teritorială, suveranitatea și independența Ucrainei sau stabilitatea ori securitatea în Ucraina sau care obstrucționează activitatea organizațiilor internaționale în Ucraina, precum și persoanele fizice asociate acestora, astfel cum sunt enumerate în anexă.” 2. Articolul 2 alineatul (1) se înlocuieşte cu următorul text: „(1)  Se îngheață toate fondurile şi resursele economice care aparţin, sunt deţinute sau controlate de persoanele fizice care sunt responsabile, sprijină în mod activ sau pun în aplicare acţiuni sau politici care subminează sau amenință integritatea teritorială, suveranitatea şi independența Ucrainei sau stabilitatea ori securitatea în Ucraina sau care obstrucționează activitatea organizațiilor internaționale în Ucraina, precum și persoanele fizice sau juridice, enti- tăților sau organismelor asociate acestora sau persoanele juridice, entitățile sau organismele din Crimeea ori Sevas- topol a căror proprietate a fost transferată cu încălcarea dreptului ucrainean sau persoanele juridice, entitățile sau organismele care au beneficiat de un asemenea transfer, astfel cum sunt enumerate în anexă.” 3. Articolul 3 alineatul (1) se înlocuieşte cu următorul text: „(1) Consiliul, hotărând în unanimitate la propunerea unui stat membru sau a Înaltului Reprezentant al Uniunii pentru afaceri externe și politica de securitate, decide stabilirea și modificarea listei din anexă.” Decizia 2014/145/PESC a Consiliului din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei OL 78, 17.3.2014, p. 16).